CELEX: 32020D0718
Language: el
Date: 2020-05-28 00:00:00
Title: Απόφαση (ΚΕΠΠΑ) 2020/718 του Συμβουλίου της 28ης Μαΐου 2020 για τον διορισμό του Διοικητή Δυνάμεων της στρατιωτικής επιχείρησης της Ευρωπαϊκής Ένωσης στη Μεσόγειο (EUNAVFOR MED IRINI)

29.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 168/64
               
            
         ΑΠΟΦΑΣΗ (ΚΕΠΠΑ) 2020/718 ΤΟΥ ΣΥΜΒΟΥΛΙΟΥ
         της 28ης Μαΐου 2020
         για τον διορισμό του Διοικητή Δυνάμεων της στρατιωτικής επιχείρησης της Ευρωπαϊκής Ένωσης στη Μεσόγειο (EUNAVFOR MED IRINI)
         ΤΟ ΣΥΜΒΟΥΛΙΟ ΤΗΣ ΕΥΡΩΠΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 31 Μαρτίου 2020, με την απόφαση (ΚΕΠΠΑ) 2020/472 (1) το Συμβούλιο συγκρότησε και δρομολόγησε στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) υπό τη διοίκηση του υποναυάρχου Fabio Agostini που διορίστηκε Διοικητής Επιχείρησης της ΕΕ.
                  
               
                     (2)
                  
                  
                     Στις 30 Απριλίου 2020, ο Διοικητής Επιχείρησης της ΕΕ εισηγήθηκε τον διορισμό του υποναυάρχου Ettore SOCCI στη θέση του Διοικητή Δυνάμεων της ΕΕ για την EUNAVFOR MED IRINI για το πρώτο μισό της υπόλοιπης διάρκειας της EUNAVFOR MED IRINI και του Πλοιάρχου Θεόδωρου Μικρόπουλου ως Διοικητού Δυνάμεων της ΕΕ για την EUNAVFOR MED IRINI για το δεύτερο μισό αυτής.
                  
               
                     (3)
                  
                  
                     Στις 4 Μαΐου 2020, η Στρατιωτική Επιτροπή της ΕΕ υποστήριξε την εν λόγω εισήγηση.
                  
               
                     (4)
                  
                  
                     Στις 6 Μαΐου 2020, Επιτροπή πολιτικής και ασφαλείας συμφώνησε με την εν λόγω εισήγηση.
                  
               
                     (5)
                  
                  
                     Για επιχειρησιακούς λόγους ο διορισμός του Διοικητή Δυνάμεων της ΕΕ για την EUNAVFOR MED IRINI πρέπει να ισχύσει από 6ης Μαΐου 2020.
                  
               
                     (6)
                  
                  
                     Ο υποναύαρχος Ettore SOCCI θα πρέπει, επομένως, να διοριστεί Διοικητής Δυνάμεων της ΕΕ για την EUNAVFOR MED IRINI από 6ης Μαΐου 2020 έως 18ης Οκτωβρίου 2020, και ο Πλοίαρχος Θεόδωρος ΜΙΚΡΟΠΟΥΛΟΣ από 19ης Οκτωβρίου 2020 έως 31ης Μαρτίου 2021.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δε συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Κατά συνέπεια, η Δανία δεν συμμετέχει στην έκδοση της παρούσας απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος Ettore SOCCI διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) από 6ης Μαΐου 2020 έως 18ης Οκτωβρίου 2020, και ο Πλοίαρχος Θεόδωρος ΜΙΚΡΟΠΟΥΛΟΣ διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) από 19ης Οκτωβρίου 2020 έως 31ης Μαρτίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Ισχύει από τις 6 Μαΐου 2020.
         
         
            Βρυξέλλες, 28ης Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΚΕΠΠΑ) 2020/472 του Συμβουλίου, της 31ης Μαρτίου 2020, για στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (ΕΕ L 101 της 1.4.2020, σ. 4).